Επίθεση από άγνωστα άτομα – σύμφωνα με μαρτυρίες ήταν υποστηρικτές της Χρυσής Αυγής – επιτέθηκαν στις 3 το μεσημέρι της Παρασκευής σε 24χρονο φοιτητή στην οδό Παπαδά στη περιοχή Ελληνορώσων στην Αθήνα με αποτέλεσμα να τον τραυματίσουν.

Σύμφωνα με καταγγελίες που εξετάζει η ΕΛ.ΑΣ. ο φοιτητής την στιγμή που επέστρεφε σπίτι του από τη Σχολή του δέχθηκε την επίθεση από άγνωστους που τον χτύπησαν με μπουνιές και κλωτσιές σε διάφορα σημεία του σώματος του. Στη συνέχεια του αφαίρεσαν ένα σακίδιο μέσα στο οποίο υπήρχε ένα κινητό τηλέφωνο και μια φωτογραφική μηχανή και τράπηκαν σε φυγή.

Ακολούθως ο νεαρός μεταφέρθηκε στο νοσοκομείο «Ερυθρός Σταυρός» ενώ η ΕΛ.ΑΣ. διεξάγει έρευνες για τον εντοπισμό και τη σύλληψη των ατόμων που εκτιμάται ότι επιτέθηκαν στον νεαρό καθώς τον θεώρησαν μέλος της ομάδας που λίγο νωρίτερα είχε κάνει καταδρομική επίθεση στην είσοδο των γραφείων της Χρυσής Αυγής στη λεωφόρο Μεσογείων. Για τη συγκεκριμένη ενέργεια έγιναν 11 προσαγωγές ατόμων τα οποία αφέθηκαν ελεύθερα.